ອົງການພັດທະນາສາກົນຂອງສະຫະລັດ ຫຼື USAID ໄດ້ປະກາດຄູ່ຮ່ວມພັດທະນາໃໝ່ ຈຳນວນ 12 ມະຫາວິທະຍາໄລແລະສະຖາບັນອາຊີວະສຶກສາ ທີ່ມີຊື່ສຽງໃນຂົງເຂດລຸ່ມ ແມ່ນໍ້າຂອງເພື່ອໃຫ້ນັກສຶກສາໄດ້ຮັບການຝຶກຝົນທັກສະທີ່ຈຳເປັນໃນການເຮັດວຽກ.
ບັນດາສະຖາບັນ ທີ່ໄດ້ຮັບການຄັດເລືອກ ໃນການແຂ່ງຂັນເຂົ້າຮ່ວມໂຄງການ ເຊື່ອມຕໍ່ ແມ່ນໍ້າຂອງຜ່ານການສືກສາແລະຝຶກອົບຮົມຫຼື USAID COMET ຈະສ້າງເຄື່ອຂ່າຍຂອງ ສູນຮຽນຮູ້ແມ່ນໍ້າຂອງ ໃນສະຖາບັນຂອງພວກເຂົາເຈົ້າ. ສະຖາບັນແລະມະຫາວິທະຍາໄລເຫຼົ່ານີ້ແມ່ນປະກອບດ້ວຍ.
ມະຫາວິທະຍາໄລເຕັກໂນໂລຈີ Yatanarpon Cyber ໃນມຽນມາ. ສະຖາບັນເຕັກໂນໂລຈີກຳປູເຈຍ.
ມະຫາວິທະຍະໄລເອເຊຍຕາເວັນອອກສຽງໃຕ້ ໃນກຳປູເຈຍ.
ມະຫາວິທະຍາໄລແຫ່ງຊາດ ສປປ ລາວ.
ສະຖາບັນທ່ອງທ່ຽວ ແລະໂຮງແຮມແຫ່ງຊາດ ຂອງ ສປປ ລາວ.
ມະຫາວິທະຍາໄລມະທີດົນ ຂອງໄທ.
ວິທະຍາໄລເຕັກນິກມາບຕະພຸດ ຂອງໄທ.
ມະຫາວິທະຍາໄລເຕັກໂນໂລຈີ ແລະການສຶກສາໂຮຈີມິນ ຂອງຫວຽດນາມ.
ມະຫາວິທະຍາໄລເສດຖະສາດ ໃນຫວຽດນາມ.
ມະຫາວິທະຍາໄລດານັງ ໃນຫວຽດນາມ.
ມະຫາວິທະຍາໄລວິທະຍາສາດ ແລະເຕັກໂນໂລຈີຮ່າໂນ້ຍ ຂອງຫວຽດນາມ.
ວິທະຍາໄລອຸດສາຫະກຳເຫວ້ ໃນຫວຽດນາມ.
“ສະຫະລັດມຸ້ງໝັ້ນ ທີ່ຈະພັດທະນາ ທ່າແຮງຂອງຊາວໜຸ່ມ ໂດຍສະເພາະ ແມ່ນແມ່ຍິງ” ທ່ານ Todd Sorenson ວ່າທີ່ຜູ້ອຳນາວຍການລະດັບພາກພື້ນຂອງອົງການ USAID ສຳລັບເອເຊຍກ່າວວ່າ “ຊາວໜຸ່ມຈຳເປັນຕ້ອງມີທັກສະຄວາມສາມາດດ້ານວິຊາການ ເຊັ່ນດຽວກັນກັບຄວາມສາມາດຂອງການເຮັດວຽກ ພ້ອມທັງການເຮັດວຽກເປັນທິມການ ສື່ສານ ແລະ ການປັບຕົວເພື່ອຜົນສຳເລັດ. ວິທີການທີ່ດີສຸດສຳລັບຊາວໜຸ່ມ ທີ່ຈະຮຽນຮູ້ ທັກສະເຫຼົ່ານີ້ ແມ່ນຜ່ານປະສົບການ ລົງມືເຮັດວຽກຕົວຈິງ ກ່ຽວກັບສະຖານະການເຮັດ ວຽກທີ່ແທ້ຈິງ ໂດຍການເຊື່ອມຕໍ່ກັບຜູ້ໃຊ້ແຮງງານທີ່ແທ້ຈິງ ຄືກັນກັບບັນດາຜູ້ເຂົ້າຮ່ວມ ກັບພວກເຮົາໃນໂຄງການນີ້.”
ອີງຕາມການຂະຫຍາຍຕົວທາງດ້ານອຸດສາຫະກຳໃນຂົງເຂດແມ່ນໍ້າຂອງຕອນລຸ່ມ ແມ່ນມີ ຄວາມຕ້ອງການຢ່າງຈະແຈ້ງສຳລັບບັນດິດຜູ້ທີ່ຮຽນຈົບ ທີ່ມີຄວາມຊຳນິຊຳນານ. ອີງຕາມການສຶກສາຂໍ້ມູນຂອງອົງການ USAID ທີ່ຜ່ານມາຂອງຜູ້ໃຊ້ແຮງງານ ໃນບັນດາປະເທດ ແມ່ນໍ້າຂອງຕອນລຸ່ມ ຫຼາຍກວ່າ 71% ຊີ້ໃຫ້ເຫັນວ່າ ພວກເຮົາກຳລັງຊອກຫາ ທີ່ຈະຈ້າງ ພະນັກງານໃໝ່ ເພື່ອຈະຂະຫຍາຍທຸລະກິດຂອງເຂົາເຈົ້າ. ການສຳຫຼວດທາງດ້ານທຸລະກິດ ຍັງໄດ້ໃຫ້ຂໍ້ສັງເກດວ່າພວກເຂົາເຈົ້າເຊື່ອວ່າ 60% ຂອງພະນັກງານຍັງຕ້ອງການ ການຝຶກອົບຮົມທັກສະເພື່ອກະກຽມຄວາມພ້ອມໃນການເຮັດວຽກ.
ສ້າງຂຶ້ນ ໂດຍໂຄງການເຊື່ອມຕໍ່ແມ່ນໍ້າຂອງ ຜ່ານການສຶກສາ ແລະຝືກອົບຮົມ USAID COMET ເຄືອຂ່າຍ MekongSkills2Work ເຂົ້າສູ່ການຮ່ວມມືໂດຍຜ່ານສູນການຮຽນ ຮູ້ແມ່ນໍ້າຂອງ ຢູ່ໃນມະຫາວິທະຍາໄລ ແລະສະຖາບັນການຝຶກອົບຮົມ. ສູນເຫຼົ່ານີ້ ຈະເຮັດ ວຽກຮ່ວມກັບຄູ່ຮ່ວມງານພາກອຸດສາຫະກຳເຊັ່ນ Cisco, Intel, Google ແລະ Micro- soft ເຊັ່ນດຽວກັນກັບນາຍຈ້າງອຶ່ນໆໃນທ້ອງຖິ່ນເພື່ອຮັບປະກັນໃຫ້ບັນດານັກສຶກສາໄດ້ ຮັບໂອກາດທີ່ຈະຮຽນຮູ້ຈາກຜູ້ນຳ ທີ່ມີຄວາມຊຳນິຊຳນານໃນຂົງເຂດວຽກງານນີ້.
ໃນການປະກາດຢູ່ກອງປະຊຸມສຸດຍອດ ຜູ້ນຳຂອງອົງການ USAID COMET ທີ່ບາງ ກອກ ສະຖາບັນຕ່າງໆທີ່ມີສູນກາງຮຽນຮູ້ແມ່ນໍ້າຂອງ ຈະໄດ້ຮັບການຝຶກອົບຮົມ ແລະ ຊັບພະຍາກອນກວມເອົາການພັດທະນາກຳລັງແຮງງານ ການຮຽນ ການສອນ ແລະເຕັກ ໂນໂລຈີ ລວມທັງມາດຕະການໃນການສອນ ແລະ ອຸປະ ກອນຕ່າງໆ ທີ່ຈະຊ່ວຍໃຫ້ຄູ ອາຈານດຳເນີນການສອນຢ່າງມີປະສິດທິຜົນ ເພື່ອ ກະກຽມນັກຮຽນໃຫ້ມີຄວາມພ້ອມ ສຳລັບຄວາມຕ້ອງການຂອງຕະຫຼາດແຮງງານໃນອະນາຄົດ.
ຜ່ານການລົງມືປະຕິບັດຕົວຈິງພາຍໃນໜຶ່ງປີ ໃນສະຖາບັນຂອງພວກເຂົາເຈົ້າ ສູນກາງ ຮຽນຮູ້ແມ່ນໍ້າຂອງຈະໄດ້ເຮັດວຽກຕາມຮູບແບບ MekongSkill2Work ແລະສ້າງເຄືອ ຂ່າຍລະດັບພາກພື້ນຂອງຜູ້ນຳໃນຂົງເຂດວຽກງານວິທະຍາສາດ ເຕັກໂນໂລຈີ ວິສະວະ ກຳ ຄະນິດສາດ ການບັນຊີແລະການທ່ອງທ່ຽວ. ບັນດາຄູອາຈານພັດທະນາແລະປະຕິ ບັດວີີທີການຮຽນຮູ້ໂດຍຜ່ານການສິດສອນຮໍ່າຮຽນໃນຫ້ອງຮຽນ ແລະໃນທົ່ວສະຖາບັນ ຂອງພວກເຂົາເຈົ້າ.